
საქართველოს განათლებისა და მეცნიერების მინისტრის

ბრძანება №1131

2008 წლის 18 დეკემბერი 
ქ. თბილისი
საჯარო სამართლის იურიდიული პირის – ნიკოლოზ ბეგიაშვილის სახელობის ახალციხის აგრარულ-ეკონომიკური კოლეჯის ლიკვიდაციის შესახებ

საქართველოს ზოგადი ადმინისტრაციული კოდექსის 61-ე მუხლის, „საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის მე-20 მუხლის პირველი პუნქტის, „ზოგადი განათლების შესახებ“ საქართველოს კანონის 57-ე მუხლის მე-2 პუნქტის და საქართველოს მთავრობის 2004 წლის 21 მაისის №37 დადგენილებით დამტკიცებული „საქართველოს განათლებისა და მეცნიერების სამინისტროს დებულების“ მე-3 მუხლის მე-2 პუნქტის „ა“ და „მ“ ქვეპუნქტების თანახმად, ვბრძანებ:
1. განხორციელდეს საჯარო სამართლის იურიდიული პირის – ნიკოლოზ ბეგიაშვილის სახელობის ახალციხის აგრარულ-ეკონომიკური კოლეჯის ლიკვიდაცია 2009 წლის 16 თებერვლამდე.
2. ძალადაკარგულად გამოცხადდეს „ნიკოლოზ ბეგიაშვილის სახელობის ახალციხის აგრარულ-ეკონომიკური კოლეჯის საჯარო სამართლის იურიდიულ პირად დაფუძნებისა და მისი წესდების დამტკიცების შესახებ“ საქართველოს განათლებისა და მეცნიერების მინისტრის 2006 წლის 27 იანვრის №62 ბრძანება.

3. საქართველოს განათლებისა და მეცნიერების სამინისტრომ უზრუნველყოს საჯარო სამართლის იურიდიული პირის – ნიკოლოზ ბეგიაშვილის სახელობის ახალციხის აგრარულ-ეკონომიკური კოლეჯის ლიკვიდაციასთან დაკავშირებული კანონმდებლობით დადგენილი ღონისძიებების გატარება.

4. ეს ბრძანება, გარდა მე-2 პუნქტისა, ამოქმედდეს გამოქვეყნებისთანავე.

5. ბრძანების მე-2 პუნქტი ამოქმედდეს 2009 წლის 16 თებერვლიდან.

ნ. გვარამია


